# Ana Belén Giner Fácila

Ana Belén Giner Fácila (Borbotó, 22 de març de 1983) és una jugadora de raspall, galotxa i One wall, juga de rest i de mitger, és un referent al món de la pilota, essent una de les pioneres en practicar-lo.

## Biografia

De xiqueta jugava a frontennis, però arran un castic on sons pares li llevaren la raqueta, començà a jugar a mà. Va debutar l'any 1994, quan tenia 11 anys, iniciant-se a l'escola de pilota de Borbotó, al principi, jugava juntament amb els xiquets, i arran de la creació de les competicions femenines en 2007, comença a jugar-les. Des d'aleshores, s'ha consolidat com la jugadora que ha dominat les competicions femenines.
L'any 2014 va deixar de practicar la modalitat de raspall per problemes amb els malucs i es va centrar en la galotxa i el One wall. En 2016 va guanyar el campionat europeu de One Wall, imposant-se a la líder del rànquing europeu, Miranda Scheffer, per 21-7. En la modalitat per parelles, també va endur-se el campionat, fent equip amb la seua germana Maria José Giner.
Des de l'any 2000 és Vicepresidenta de competicions femenines de la Federació de Pilota Valenciana, l'any 2014 era monitora de l'escola de pilota de Borbotó, i és la capitana de la selecció femenina de pilota.

## Palmarés
### Raspall

* Set voltes campiona del Campionat Autonòmic de Raspall de Parelles (2007, 2008, 2009, 2010, 2011, 2012, 2014)
* Set voltes campiona del Campionat Autonòmic de Raspall de Trios (2007, 2008, 2009, 2010, 2011, 2012 i 2013)
** Subcampiona del Campionat Autonòmic de Raspall de Trios (2014)
* Tres voltes campiona del Campionat Individual de Raspall Femení (2011, 2012 i 2014)
* Campiona de la Supercopa de Raspall (2014)
* Tres voltes campiona del Campionat Autonòmic Individual de Raspall (2011, 2012, 2014)

### Galotxa

* Dos voltes campiona del Trofeu El Corte Inglés (disputat amb equips masculins) (1999, en categoria juvenil, 2005)
* Campiona del Campionat Autonòmic Interpobles de Galotxa - Trofeu Edicom (2010)

### Campionats Internacionals de Pilota

* Dos voltes campiona del Campionat Europeu de Pilota a Mà (2015 i 2018)
* Dos voltes subcampiona del Campionat Europeu de Pilota a Mà per parelles (amb Mar de Bicorp) (2010 i 2012)
* Millor jugadora sénior europea 2018

## Referències

* ↑ «Ana Belén Giner: “Vamos por el buen camino pero queda mucho por hacer en la pilota valenciana”» (en espanyol). [Consulta: 23 febrer 2019].
* 1 2 3 4 5 6 7 «Fitxa, al web PilotaViu». [Consulta: 23 febrer 2019].
* 1 2 3 4 5 6 «‘Vaig provar un dia per casualitat i, sense voler ja porte 20 anys jugant’». PilotaViu. Arxivat de l'original el 2019-02-23. [Consulta: 23 febrer 2019].
* 1 2 3 4 5 «Ana - Fitxes - Generalitat Valenciana». [Consulta: 23 febrer 2019].
* ↑ Entrevista: «Ana Belén Giner: "Me he criado deportivamente en un mundo de hombres y no he tenido ningún problema"» (en espanyol). Levante-EMV, 31-05-2016.
* 1 2 «Ana Giner i Sacha Kruithof, els protagonistes de l'Open d'Itàlia de One Wall». PilotaVeu, 21-03-2016. Arxivat de l'original el 2016-12-20 [Consulta: 18 desembre 2016]. Arxivat 2016-12-20 a Wayback Machine.
* ↑ «Organigrama de la Federació de Pilota Valenciana». [Consulta: 4 març 2019].
* ↑ Vázquez, Cristina «El ‘raspall' en silla de ruedas» (en castellà). El País [Madrid], 16-09-2012. ISSN: 1134-6582.
* ↑ ««Creo que ahora no sería bueno que las mujeres fueran profesionales»» (en castellà). Las Provincias, 18-12-2016.
* ↑ «Ana Belén Giner aconseguix el seu 12 títol de raspall femení, "Trofeu CRM"». [Consulta: 4 març 2019].